
T: 


Chestiunile care se discută în atmosfera iritată si plină de 
duşmănie a momentului de față se prezintă nu odată, chiar 
atunci când este vorba de gânditori serioşi, fie şi specialiști 
în materia lor, într'o formă a cării logică poate fi discutată 
şi într'un stil care se resimte prea mult de emoția zilei. Cum 
lumea s'a obișnuit a asculta anumite glasuri şi cum glasurile 
acestea pot să cedeze și ele intereselor și sentimentelor zilei, 
am crezut că este de datoria acelora cari şi-au putut păstra 
calmul şi cari își sprijină argumentaţia numai pe elemente 
de informaţie sigură să intervină în prezentarea si judecata 
unor astfel de probleme. Aceasta cu atât mai mult, cu cât, 
din fericire, pe lângă agenţiile diplomatice, birourile de infor- 
maţie ale deosebitelor țări și cercurile câștigate, pentru un motiv 
sau altul, de ideologiile care se află astăzi în luptă, există socie- 
tăți, precum este aceasta a Academiei, care, consacrându-se 
constatărilor și discuțiilor științifice, n'au înțeles niciodată a se 
mărgini într'un cerc închis întrebărilor de actualitate, ci au 
căutat totdeauna să adauge si contribuţia lor la lămuririle ce 
se așteaptă oricând, iar, astăzi, cu o deosebită înfrigurare. 

A fost vorba în timpul din urmă pretutindeni, și prin urmare 
şi la noi, de orientarea pe care trebue s'o adopte, pentru a 
putea servi interesele naţiunilor, care acestea formează baza, 
Statele care se găsesc astăzi într'o concurență așa de aprigă. 

Ar fi fost preferabil ca discuţia aceasta să se întindă asupra 
acelor probleme culturale si în general sufleteşti în care se 
cuprinde înainte de toate taina viitorului oricărui popor. 
Fiindcă, precum se va vedea şi din expunerea care urmează, 
nu în schimbarea formelor se poate produce îmbunătățirea 
dorită sau menţinerea forțelor deslănțuite care prin ele însele 
isprăvesc prin a se istovi, ci numai prin deschiderea mai 
largă a acelui izvor de unde pleacă puterile morale ale oricării 
societăţi, sau, dacă izvorul n'a fost descoperit încă, să se 
întrebuințeze toate silințile pentru a se vedea de unde poate 
să plece unda cea mai curată şi mai puternică pentru împros- 
pătarea unui întreg grup organic de umanitate, ceea ce în- 
seamnă o națiune. 

De sigur că este mult mai uşor de enunțat, şi de o imitație 
nesfârşit mai lesnicioasă, să se mărginească această cercetare, 
privitoare la ceea ce aşteaptă întreaga lume prinsă într'o 
aşa de grozavă criză, la analiza, explicația şi recomandarea 
acelor alcătuiri materiale în care instinctul propriu şi desvol- 
tarea istorică, sau influența covârșitoare a unor oameni de 
deosebit merit, cari pot să fie numai niște mari voliționari și 
nu nişte gânditori de formă, au fixat popoarele: timpului 
nostru. 

Si ne găsim astfel înaintea alegerii, care ni se înfățișează, între 
o activitate socială şi națională, culturală chiar si intelectuală, 
sprijinită pe activitatea liberă a gândurilor, sentimentelor și 
voinţilor şi între confundarea oricării acțiuni individuale 
întrun ansamblu în care, cu cât se recunoaşte mai puțin 
fiecare parte componentă, cu atât, în desăvârşirea anonimă, 
este mai multă posibilitate de a deslănțui acele acțiuni dina- 
mice de care ni se vorbeşte necontenit ca fiind cel dintâi 
comandament al clipei de față. i 

Chestiunea a fost tratată din punct de vedere general, 
întrebuințându-se o dialectică mai mult sau mai puțin ispi- 
titoare, mai ales într'o vreme care este asa de mult dispusă 
să primească abstracții de caracterul cel mai general. Deprins 
a nu mă lăsa atras de astfel de consideraţii, oricare ar fi valoa- 
rea aceluia care le prezintă si oricâtă aparență de adevăr 
s'ar găsi în concluziile trase cu o inteligență obișnuită a 

elucida lucrurile, am crezut că este bine să recurg şi în această 
privință la acea metodă istorică, pe care, chiar în afară de 
chemarea mea obişnuită şi de cunoştinţile pe care mi le-am 
putut câștiga, am recomandat-o totdeauna ca fiind cea mai 
folositoare dintre toate, fiindcă aici, în loc să se lase cineva 
sedus de frumuseța desvoltărilor ideologice, este rechemat în 
fiecare moment la faptul care poate fi verificat de oricine 
pentru ca să se ajungă la un rezultat incontestabil. 


IER, 


S'a zis cá nu numai în tristele împrejurări de acum, care 
ar cere cel mai mare sacrificiu pe care-l poate face un om, 
acela al sufletului său și al voinții sale libere, dar și in acele 
depărtate timpuri către care ne gândim asa de deseori cu o 
râvnă nesfârşită, s'ar fi simțit datoare tovărășiile omenești 
să aducă pentru folosul formei politice în care se găseau cele 
mai mari jertfe st înainte de toate aceea a neprețuitului tezaur 
interior, care n'ar avea niciun fel de valoare decât atunci 
când aurul moral de acolo, în loc să păstreze forma artistică 
adânc săpată si prezintând o garanție superioară a monetei 
şi medaliei, s'ar transforma în grele lingouri, poate bune de 
ascuns, dar care, pentru a ajunge să fie din nou un instru- 
ment de circulaţie, ar trebui să treacă pe la artistul care schi- 
țează chipul şi inscripția şi pe la meşterul care bate banul. 

Intrebarea se pune aşa: în deosebitele epoci prin care a 
trecut umanitatea se întâlneşte, ca în aspirațiile şi în porun- 
cile de astăzi, această abdicare dela sine însuși si, odată această 
abdicare săvârşită, cu durerea care se poate închipui, a rezultat 
vreun folos pentru societatea care s'a plecat înaintea acestei 
supreme. datorii ? ; 

Să urmărim şirul vremurilor pentru a lăsa ca insesi ade- 
vărurile constatate şi verificate să pronunțe o sentință impo- 
triva căreia nu se poate ridica niciun apel. 

Este sigur că, în timpurile cele mai vechi ale rasei umane, 
care începea abia să aibă o conștiință de ea însăşi, individul 
n'a existat decât doar în momentele de supremă vitejie sau 
de desperare ajunsă la extrem, fiecare fiind atunci silit să 

facă apel la toate forțele sale pentru a-și salva vieața şi ce i se 
părea mai scump pe lângă dânsa. Dar la aceşti oameni, meri- 
tând abia acest nume, căci se găsesc la începuturile desvol- 
tărilor de civilizaţie, conştiinţa nu exista, ci @ se supuneau 
unei nevoi, tot aşa cum se întâmplă cu animalele amenințate 
şi puse în primejdie. De altminteri, cred că nimeni n'a încer- 
cat să invoace acest exemplu pentru a legitima anumite for- 
mațiuni actuale. 

Dela o bucată de vreme însă oameni mult mai înaintați 
în ceea ce priveşte desvoltarea minții şi înălțarea sentimen- 
telor au trăit în Monarhii de tip oriental, care, sub deosebite 
nume naționale, care nu presupun existența națiunii ca în 
timpurile noastre, s'au continuat dela Egipt și Babilonia sau 
Elamul la Asiria, la Media și Persia, căutând mai târziu o 
întrupare în acțiunea, pe alt plan uman, de sigur, a lui Ale- 
xandru-cel- Mare si a imitatorilor lui, dela «individul» carta- 
ginez care a fost Hanibal, până la formația de total, pe o aşa 
de strictă disciplină, care a fost Roma. ` 

Este o vreme în care exista un singur fel de artă, a cării 
desvoltare chiar este greu de constatat, iar, în ce priveşte 
literatura, nimeni nu avea nevoia expunerii istorice și avân- 
tului epic sau a mărturisirilor lirice. Pe omul egiptean, babi- 
lonian, asirian, med, persan nu-l cunoaștem decât în ce 
priveşte grupul. Asămănarea dela unul la altul este perfectă, 
şi o formulă, odată stabilită, trebue să fie urmată de toată 
lumea; nu există mai multă deosebire dela un caz la altul 
decât în inscripțiile, săpate în granit sau cufundate în argilă, 
în care un rege sau alt rege, un negustor sau alt negustor, 
un preot sau alt preot vorbesc exact în acelaşi fel. 

Să vedem și motivul şi urmările. 

In ceea ce priveşte pe cel dintâi, oamenii aceştia n'au 
ajuns la faza individuală pentru ca apoi în deplină conştiinţă 
so sacrifice. Ei tind abia către deosebirea fiecăruia și către 
dorinţa lui de a-şi manifesta puterea în alt fel decât înaintașii 
sau contemporanii, lar, dacă sar sbate ceva în sufletul lor, 
ei n'ar putea să-l dea la iveală, din cauza teribile porunci 
care pleacă de sus. Și această poruncă însăși nu vine în 
numele oamenilor: al reprezintanțului unei dinastii sau al 

autorității teribile a unui uzurpator, care nu ține samă 
de nimic atunci când este vorba sà impună voința sa, ci 
sacrificiul se face, ca si în temple sau subt cerul liber al 
jertfelor persane, în numele Divinităţii. Este o datorie reli- 
gioasă, nu una națională, ean in socială, aceea care se în- 
deplineste. 

Si rezultatul ? Disciplina este de sigur admirabilă; nimeni 
nu îndrăsneşte să treacă de anumite margeni, ochii sunt 
îndreptați totdeauna către acela care face semnul. Star crede 
că astfel de societăți pot să dureze cu miile de ani, orice pie- 
decă ar întâlni în cale. Dar cercetarea paginilor Istoriei arată 
că, îndată ce un dușman încrezut s'a aruncat cu toată puterea 
entuziasmului său, a foamei sale, a setei de bogăție, asupra unei 
astfel de societăți perfecte în ce priveşte supunerea înaintea unei 
autorităţi. supraumane îmbrăcată întrun om, toată ideologia 
s'a cufundat. 

Acești oameni cari au crezut, cum se credea, de altminteri, 
şi de Germanii din vremea lui Clovis, gata să se creștineze 
pentrucă biruința ar da-o mai curând Isus Hristos decât 
zeii cei vechi, zrec într'o chpă la Divinitatea superioară prin 
victorie Divinitätii care şi-a arătat inferioritatea prin înfrângere. 

Și învingătorul, la rândul lui, nu aşteaptă decât un alt săl- 
batic, mai numeros şi mai despretuitor de vieață, pentru ca să 
alerge la alte praguri dumnezeeşti, sau chiar, atunci când birui- 
torii nau un templu, să se cufunde în neant. 


Mi s'a părut că s'a adus înainte exemplul cetăților gre- 
cești, In privința aceasta sunt de adus multe lămuriri, din 
care unele sunt îndeobşte ştiute, iar altele înseamnă oare- 
cum o interpretare nouă a vieții politice în aceste grupări 
mai mici, care au adus cu toate acestea, şi vom vedea din 
ce motive, cel mai mare folos civilizaţiei, până acolo, încât 
gândirea noastră de astăzi, ca şi formele poeziei şi ale artei, 
nu se pot despărţi, prin nicio pretenție sau psihoză modernă, 
dela bazele pe care le-au fixat oamenii antichității elenice. 

Pot spune, și îmi propun, dacă împrejurările îmi vor per- 
mite, să desvolt această idee într'o largă reluare a « Istoriei 
Universale >, că vechea Istorie a poporului grecesc, înainte 


6 N. IORGA : 42 


de secolul al V-lea chiar, este cunoscută neîndestulător și 
îndrăsnesc a spune: fals, fiindcă ea este culeasă din izvoare 
mult mai târzii, care nici n'au un caracter istoric sl care sunt 
stăpânite de nevoia actuală de a sprijini anumite idei politice 
care de sigur că nu existau într'o epocă atât de îndepărtată. 
Fără îndoială că influența Orientului a fost a tot puternică 
şi asupra începuturilor elenismului, și din această influență 
a rămas aşa de mult, încât, în cursul chiar al Războaielor 
Medice, care pentru Perşi n'au însemnat altceva decât o 
revoltă trecătoare și de puţină însemnătate față de puterea 
“mondială a basileusului, rege şi Impărat, din Persepolis, 
Grecii ei înşişi aveau conștiința că-şi apără anumite drepturi 
de autonomie, de libertate, în sensul special al cuvântului 
de eleutheria, nu împotriva unei autorități regal-imperiale, 
pe care în fond o recunoșteau, şi din cauza aceasta Temistocle, 
mergând la altarul Suveranului pers, nu făcea decât un. 
ultim apel la acela care era Domnul său firesc, ci înțelegeau 
această eleutherie ca o simplă recăpătare a drepturilor încălcate 
prin abuz. 

Cât priveşte epoca bine cunoscută prin informația cea mai 
largă, păstrată, cel puţin în ce priveşte bunurile principale, 
în întregime, ceea ce se constată nu este dispariția voinții 
individuale față de o impunere colectivă care ar pleca dela o 
autoritate de Stat, venită ea însăşi fie din transmisiunea legală, 
fie din uzurpație. N'are decât să se urmărească desvoltarea 
poeziei in deosebitele ținuturi și în deosebitele locuri, carac- 
terul pe care-l prezintă Istoria la Herodot şi acela, atât de deo- 
sebit, pe care ea-l are la Tucidide, si alături de aceştia doi se 
prezintă ca un simplu memorialist, de altfel atât de simpatic, 
Xenofont, n'are decât să se considere marea deosebire, care 
nu este pe generaţii, căci anii de naștere şi de moarte ai celor 
trei corifei nu sunt așa de îndepărtați, între aceşti trei repre- 
zintanți ai dramei ateniene, fiecare simbolizând un curent de 
idei, dar, în același timp, si nota particulară pe care a ştiut 
s'o dea, notă care n'a fost transmisibilă, căci Sofocle s'a ridicat 
peste filosofia lui Eshile si din Sofocle el însuşi a rămas aşa 
de puţin în interpretarea raționalistă Si mecanică a lui 
Euripide, 

Același lucru s'ar putea constata și în ce priveşte arta, 
unde nu cetatea i-a impus lui Phidias să meargă pe altă linie 
decât aceea a vechilor cioplitori de idoli de caracter disar- 
monic, şi nu printr'un decret Praxitele a introdus elementele de 
graţie care se vor desvolta la Lisip st la urmașii lui, în opoziție 
cu maiestatea divină, impasibilă, a lui Zeus. din Olimpia. 

Avem a face nu cu o subordonare, cu o renunțare, cu o abdi- 
care, ci cu acceptarea de toți cetățenii, cari, să nu se uite, erau 
un restrâns grup genealogic față de o lume de străini şi de sclavi, 
a unor anumite direcții în domeniul, foarte strict definit, al 
intereselor cetății. Şi să nu se piardă din vedere că, dacă această 
unitate de gândire și sentimente a fost păstrată în timpul 
Războiului Peloponesiac, aceasta se datorește marii influențe 
personale a lui Pericle, adevăratul erou individual al acestei 
mari lupte, şi că, după dispariția aceluia care n'a cerut nicio 
formă de stăpânire a Statului pentru sine, ci sa impus în fiecare 
moment gândirii libere a cetățenilor atenieni, au putut să răsară 
toate. capriciile lui Alcibiade si toată anarhia celor Treizeci 
de Tirani. 

Rezultatul? El este uşor de recunoscut. Societatea ateniană, 
căci de dânsa este vorba, a înaintat tocmai prin această putință 
de înnoire, care-şi avea originea în adâncurile misterioase ale 
sufletului uman, şi acesta, în esența sa, nu poate fi colectiv. 


Știu bine că anumiţi gânditori germani din momentul de 
față, sub influența împrejurărilor contemporane, au încercat, 
ca atât de meritosul profesor Kornemann, să stabilească 
drept bază a puterii romane faptul că dela început n'au exi- 
stat niciun fel de divergențe, ci sacrificiul general a întemeiat 
energia dinamică, în continuă înaintare, a Romei. 

Şi aici însă este o greșeală fundamentală în ce privește 
sensul acestei atât de puternice si mândre societăți. 

Membrii politici ai vechii Rome mergeau împreună din două 
motive: întâi fiindcă erau rude între dânșii, fiindcă acești 
patrici, singurii cetățeni, în fața cărora stătea o plebe de 
care nu trebuia să se ţină samă, erau rude de sânge şi con- 
ducerea era familiară, întocmai ca în organizaţia de familie 
iugoslavă din timpurile noastre, si, al doilea, primind 

riturile etrusce, cu caracterul lor sever și sângeros în ce pri- 
veşte pedeapsa, Roma întrase pe o linie de organizare religioasă 
orientală, care strivea rezistența ce sar fi putut produce pe 
urmă. : 

Dar Roma a ieșit de sub jugul etrusc, si, dacă ea a păstrat 
acea disciplină pe care o admirăm, dar nu trebue so inte- 
legem fals în ce priveşte originile ei, aceasta se datorește 
faptului că din tradiția familiară, mai mult decât din influenta 
religioasă orientală a Etruscilor, a ieşit acel Drept roman, pro- 
dus organic al acestei societăți, așa încât Roma nu sa supus 
unei forme de împrumut, ci elementului esențial ieşit din gân- 
direa ei juridică, menită a fi normă atâtea veacuri, în mare 
parte și până astăzi, pentru toată omenirea. 

ȘI, iarăși, care a fost rezultatul? El a permis evoluarea unei 
societăți care altfel ar fi rămas încremenită. S'a putut ridica, 
la o anumită vreme, când „conducerea individuală, dar cu 
respectul întregii tradiții, s'a simțit necesară, acel şir de 
mari personalități, cu profilul atât de adânc săpat în Istorie, 
care merg dela Cesar şi Pompeiu până la August şi la rivalul 
său Antoniu. Mai târziu, când Imperiul n'a mai fost sinteza 
instituțiilor republicane unită cu nevoia unei conduceri mili- 
tare unice, dacă participarea la vieața publică a fost în mare 
parte interzisă, gândirea romană a putut da o opoziție așa de 
mândră cum a fost a lui Tacit şi tăgăduiri patriotice asa de 
ireductibile cum au fost ale lui Seneca. 


IGE 


Creștinismul într'adevăr a reprezintato formă de solida- 
ritate, dar ea nu venea din nicio impunere decât amintirea 
lui Isus cel pus pe Cruce: ea deriva din necesitățile fundamen- 
tale ale inimii omeneşti, însetată de iubire si, în aparenta uni- 
formitate a societății creştine, condusă de bătrânii și supra- 
veghetorii ei, din cari au ieşit presbiterii-preoti, episcopii, 
arhiepiscopii si arhiepiscopii mitropolitani, martirii nu înseamnă 
fiecare decât o interpretare personală a sacrificiului care este 
cerut dela fiecare pentru ca să se îndeplinească voința lui 
Dumnezeu, : 

Aceasta a permis Creștinismului să nu degenereze dela 
început în ceea ce a fost, la o anumită dată, la Roma, ca și 
la Constantinopol si în Asia, un organism ierarhic, aşezând 
în fruntea sa, pe baza hotărîrilor de sinoade ecumenice, regule 
peste care să nu se poată trece. Aceasta n'a împiedecat însă 
pe Sfântul Francisc să răsară de-odată cu negarea disciplinei 
impuse şi cu apelul la principiile elementare și fundamen- 
tale ale legii creștine așa cum a fost predicată în momentul 
întemeierii şi răspândirii sale. 


Se vorbeşte de cetatea evului-mediu, așa de deosebită de 
cetatea antică. Se pot invoca acele mari catedrale ai căror 
arhitecți şi alți artişti au rămas pentru totdeauna anonimi. 
Numele nu se 'ştiu, dar voia liberă a fiecăruia a putut să 
împodobească aceste catedrale cu tot felul de figuri simbo- 
lice, ironice, caricaturale, în care se vede cât de fără frâu putea 
să se manifeste imaginația oricui. Şi, alături de literatura în limba 
latină, care nici aceea nu are caracter tipic, literatura în limba 
vulgară s'a inspirat totdeauna dela instinctul popular interpretat 
de fiecare așa cum cereau nevoile temeinice ale sufletului său. 


Monarhii moderni au avut bunul simț de a nu încerca 
imposibilul st, astfel, supt o autoritate așa de puternică şi de 
pretutindeni ascultată cum a fost a lui Ludovic al XIV-lea 
în timpurile cele bune, se poate vorbi oare de același spirit 
în tragedia lui Racine, ea însăși așa deosebită de a lui Corneille, 
în comedia, plină de o vieaţă. reală până la vulgaritate, a lui 
Molière şi în ascutitele împunsături de condeiu ale lui Boileau ? 
Și încă n'am ţinut seamă de nesfârşita varietate pe care o întâl- 
nim în caracterul memoriilor contemporane, care reprezintă 
o parte aşa de însemnată din gândirea şi literatura timpului. 


Filosofii secolului al XVIII-lea au fiecare fizionomia lor 
deosebită. Niciodată între dânşi n'a fost o asociație pentru 
a urmări ceea ce se crede prea uşor a fi fost lupta pentru o 
revoluţie pe care niciunul din ei na dorit-o. O influență 
a Curţii, contra căreia se îndreptau aceşti oameni ai gândirii 
libere, este, firește, exclusă, și în nobilimea și în burghezia 

timpului nu era nimic care să poată îndritui exercitarea unei 
influențe dominante asupra unei literaturi şi gândiri care își 
urmau căile lor. Cu atât mai puțin atunci când un imens. 
avânt de idei a creat marea metafizică germană dela înce- 
„putul secolului al XIX-lea. 

Și, fiindcă am vorbit până acum de rezultate, oare curentul 
care a dus la hberarea națiunii germane a plecat dela can- 
celarii, cu perucă si călcâiele roşii, ai Monarhiei prusiene sau 
bavareze şi nu dela o lume care înțelegea să-și deschidă ea sin- 
gură calea? Că, mai târziu, Monarhia Hohenzollernilor dela 
Berlin a folosit din această mișcare, aceasta arată o ten- 
dință firească la orice Stat, care nu-şi poate mărgeni acţiunea, 
dar nu și părăsirea de către societate a drepturilor ei. lar, 
când Statului i sa lăsat prea mult, peste măsura Junctiunilor 
pe care le putea îndeplini, s'a ajuns la rezultatul care a fost 
Germania complet cufundată după Marele Războiu, în momen- 
tul când s'a văzul că puterea supremă. şi aparatul militar si 
funcționărese nu mai sânt în stare a-şi îndeplini chemarea şi a-și 


exercila autoritatea. 
% 


Pest 

Ce învățăminte se pot trage pentru viitor, chiar față de 
marile triumfuri de astăzi, care se atribue prea ușor unei orga- 
nizații, atunci când ele sunt datorite unei magii, unei adevărate 
vrăji a unor personalități a căror autoritate trebue căutată 
aiurea, acestea nu le voiu spune acum si aici, ci rămâne ca 
vremea să adeverească aceea ce iese dela sine din toată această 
scurtă expunere. 

Statul nu creează, ci întrebuintează, coordonează, conduce. 
Pentru aceasta el trebue să aibă puteri în afară. de dânsul, care 
se găsesc fireşte în societatea. însăși. Iar societatea nu le poate 
deszolta decât în deplinătatea libertății de gândire şi de. 
expresie. 

Societatea în întregimea ei se menține peste toate nenorocirile. 
Individul însuși, contra căruia, afară de cazuri întâmplătoare, 
nu se pot întrebuința mijloacele care duc la înfrângerea și silesc 
la supunerea Statului, este invincibil în fundul constant sale. 
Statul poate fi expus la orice încălcare, cum poate ajunge la 

orice abdicare. Pentru a-l reface după cele mai grozave crize, 
el nu are resurse în el însuşi, ci resursele acestea nu pot să-i 
vind decât din izvoarele pe care le-am arătat. 

Ele se cer deci, nu împiedecate, ci cultivate şi cruțate. Iar 
aceasta nu se poate face decât prin acțiunea unei morale care 
nu se decretează de nicăiri, ci izvorăşte din vieata însăşi a unei 
societăți sănătoase. 

